**Bærbare PC-er for elever**

Ved skolestart får nye elever utlevert leieavtale for elev-PC mellom Søgne videregående skole og den enkelte elev.

Søgne videregående skole vil be foreldre/foresatte og elev lese nøye gjennom tilbudet om bærbar PC.

Skolen vil gjøre oppmerksom på at PC-en er skolens eiendom gjennom hele leieperioden.

PC-en overføres til eleven ved avsluttet opplæring.

Eleven er pliktig å ha PC tilgjengelig for undervisningen. Dersom man velger ikke å inngå leieavtale, har eleven bare tilgang til et gjestenett og har ikke lisenser for noen av skolens programvare. Man kan heller ikke få hjelp til vedlikehold av maskin eller programvare.

Søgne videregående skole har IT-ansvarlig tilgjengelig 2 dager i uka.

Søgne videregående skole gjør oppmerksom på at den modellen som er valgt for våre elever er Standardmodell. Eleven kan få stipend fra Lånekassa for å dekke denne utgiften.

Første skoledag får elevene utdelt en kontrakt i 2 eksemplarer. Eleven tar med seg HELE kontraktskjemaet hjem for underskrift (både foreldre/foresatte og elev) og leverer dette til kontaktlærer. **Frist FREDAG 21. August 2020.**

PC-en leveres ut TIRSDAG 25. august. Den leveres ikke ut dersom kontrakt ikke er levert.

Faktura vil bli sendt ut fra skolen, vi ber om at den betales innen fristen.

Med vennlig hilsen

Kari B Kleivset

Rektor

Søgne videregående skole